
REFERAT DE APROBARE


 Subsemnatul Bucuroiu Constantin, primar al orașului Boldești-Scăeni, analizând "Proiectul de hotărâre privind închirierea prin licitație publică a unui spațiu situat în clădirea amplasată pe Intrarea Pieții, nr.10", am constatat următoarele:
- spațiul a fost închiriat după aprobarea  HCL nr. 18/26.01.2022 prin care a fost modificată HCL nr.13/28.01.2020 privind închirierea prin licitație publică a unui spațiu în suprafață de 50,96 mp situat în clădirea amplasată pe Intrarea Pieții, nr.10;
- în momentul de față, spațiul care fusese închiriat de către Bălănescu Maria-Magdalena este liber prin rezilierea contractului de închiriere din motive de neplată a chiriei, conform art. 9(1) lit. f) din contract și poate fi închiriat;
- prin HCL nr.60/29.03.2022 au fost aprobarea tarifele minime pentru închirierea unor spaţii cu altă destinaţie decât cea de locuinţă aparţinând domeniului public sau privat al oraşului Boldeşti-Scăeni, iar pentru închirierea acestui spațiu este necesară actualizarea Documentației de atribuire a contractului de închiriere, cu noile tarife.

Față de cele prezentate mai sus, propun a se aproba închirierea spațiului cu suprafața de 50,96 mp conform noilor tarife de închiriere aprobate prin HCL nr.60/29.03.2022.

